CELEX: 32015R1507
Language: et
Date: 2015-09-09 00:00:00
Title: Komisjoni rakendusmäärus (EL) 2015/1507, 9. september 2015, millega muudetakse nõukogu rakendusmäärust (EL) nr 1371/2013, millega laiendatakse Hiina Rahvavabariigist pärit teatavate hõreda koega klaaskiust kangaste impordi suhtes kehtestatud lõplikku dumpinguvastast tollimaksu teatavate, mh Indiast saadetud hõreda koega klaaskiust kangaste impordile, olenemata sellest, kas need deklareeritakse Indiast pärinevatena või mitte

10.9.2015   
            
            
               ET
            
            
               Euroopa Liidu Teataja
            
            
               L 236/1
            
         KOMISJONI RAKENDUSMÄÄRUS (EL) 2015/1507,
   9. september 2015,
   millega muudetakse nõukogu rakendusmäärust (EL) nr 1371/2013, millega laiendatakse Hiina Rahvavabariigist pärit teatavate hõreda koega klaaskiust kangaste impordi suhtes kehtestatud lõplikku dumpinguvastast tollimaksu teatavate, mh Indiast saadetud hõreda koega klaaskiust kangaste impordile, olenemata sellest, kas need deklareeritakse Indiast pärinevatena või mitte
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi „alusmäärus”), eriti selle artikli 11 lõiget 3 ja artikli 13 lõiget 4,
   ning arvestades järgmist:
   A.   KEHTIVAD MEETMED
   
   
               (1)
            
            
               Nõukogu kehtestas rakendusmäärusega (EL) nr 791/2011 (2) lõpliku dumpinguvastase tollimaksu 62,9 % teatavate Hiina Rahvavabariigist (edaspidi „Hiina”) pärit hõreda koega klaaskiust kangaste impordi suhtes.
            
         
               (2)
            
            
               Pärast kõrvalehoidmist käsitlevat uurimist laiendati nimetatud meedet nõukogu rakendusmäärusega (EL) nr 1371/2013 (3) teatavate, mh Indiast lähetatud hõreda koega klaaskiust kangaste impordile, olenemata sellest, kas need deklareeritakse Indiast pärinevatena või mitte (edaspidi „laiendatud meetmed”).
            
         B.   LÄBIVAATAMISTAOTLUS
   
   
               (3)
            
            
               Euroopa Komisjon (edaspidi „komisjon”) sai seejärel taotluse osaliseks vahepealseks läbivaatamiseks vastavalt alusmääruse artikli 11 lõikele 3 ja artikli 13 lõikele 4.
            
         
               (4)
            
            
               Taotluse esitas ettevõtja Pyrotek India Pvt. Ltd. (edaspidi „taotleja”), kes on teatavate hõreda koega klaaskiust kangaste eksportiv tootja Indiast (edaspidi „asjaomane riik”) ning taotlus piirdus erandi saamise võimalusega laiendatud meetmetest.
            
         
               (5)
            
            
               Komisjon tutvus taotleja esitatud tõenditega ning pidas neid piisavaks põhjuseks, et algatada uurimine alusmääruse artikli 11 lõike 3 ja artikli 13 lõike 4 alusel. Komisjon algatas uurimise 23. septembril 2014, avaldades vastava teatise Euroopa Liidu Teatajas
                   (4).
            
         C.   VAATLUSALUNE TOODE
   
   
               (6)
            
            
               Käesoleva läbivaatuse vaatlusalune toode on hõreda koega klaaskiust kangas (välja arvatud klaaskiust plaadid), mille koeruudu pikkus ja laius on üle 1,8 mm, mis kaaluvad rohkem kui 35 g/m2 ja kuuluvad praegu CN-koodide ex 7019 51 00 ja ex 7019 59 00 alla ning mis on pärit Hiina Rahvavabariigist või lähetatud Indiast, olenemata sellest, kas need on deklareeritud Indiast pärinevatena või mitte.
            
         D.   UURIMINE
   
   a)   Uurimisperiood
   
               (7)
            
            
               Uurimine käsitles perioodi 1. jaanuarist 2010 kuni 30. juunini 2014, samal ajal, kui aruandeperiood oli 1. juulist 2013 kuni 30. juunini 2014.
            
         
               (8)
            
            
               Komisjon andis äriühingule Pyrotek ja India esindajatele läbivaatamise algatamisest ametlikult teada. Huvitatud isikutele anti võimalus esitada oma seisukohad ja taotleda ärakuulamist. Komisjonile ei esitatud ühtegi ärakuulamise taotlust.
            
         
               (9)
            
            
               Komisjon saatis äriühingule Pyrotek küsimustiku ja sai vastuse ettenähtud tähtaja jooksul. Komisjon hankis kõik läbivaatamiseks vajalikud andmed ja kontrollis neid. Äriühingu Pyrotek valdustesse Chennais ja Punes (India) tehti kontrollkäik.
            
         b)   Taotleja
   
               (10)
            
            
               Taotleja on Ameerika Ühendriikides registreeritud rahvusvahelise kontserni Pyrotek tütarettevõte Indias. Pyrotek on mitmesuguste kulumaterjalide ja tööriistade tarnija metalli- ja alumiiniumitööstusele.
            
         
               (11)
            
            
               Eelkõige toodab taotleja oma Chennai (India) tehases vaatlusalust toodet ja müüb seda oma sidusettevõtjatele liidus. Enamik sidusettevõtjaid liidus töötleb vaatlusalust toodet ümber ja müüb saadud toote lõpptarbijatele.
            
         c)   Uurimise järeldused
   
               (12)
            
            
               Uurimine näitas, et taotleja alustas vaatlusaluse toote tootmist 2011. aasta augustis, ja kinnitas, et taotleja oli suuteline tootma kogu selle koguse, mille ta on alates laiendatud meetmeteni viinud uurimise uurimisperioodi algusest liitu eksportinud. Eelkõige leiti, et müügimahud olid kooskõlas tootmisvõimsuse ja tooraine (lõng) ostudega.
            
         
               (13)
            
            
               Uurimine näitas ka, et taotleja ei ole seotud ühegi eksportiva tootjaga, kelle suhtes meetmed kehtivad.
            
         
               (14)
            
            
               Peale selle kinnitas uurimine, et taotleja ei tegelenud alusmääruse artiklis 13 määratletud kõrvalehoidmisega.
            
         
               (15)
            
            
               Eelkõige tegi uurimine kindlaks, et ehkki Hiina Rahvavabariigist on ostetud märkimisväärne kogus toorainet (eelkõige lõnga), ei saa seda lugeda kokkupanemiseks alusmääruse artikli 13 lõike 2 tähenduses.
            
         
               (16)
            
            
               Võttes arvesse nimetatud järeldusi, tegi komisjon kindlaks, et taotleja on vaatlusaluse toote tõeline tooja, ja seepärast tuleks teha talle erand laiendatud meetmetest.
            
         E.   MENETLUS
   
   
               (17)
            
            
               Käesoleva määrusega ette nähtud meetmed on kooskõlas määruse (EÜ) nr 1225/2009 artikli 15 lõike 1 kohaselt asutatud komitee arvamusega.
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 1371/2013 artikli 1 lõiked 1 ja 2 asendatakse järgmisega:
   
      „1.   Määruse (EL) nr 791/2011 artikli 1 lõikes 2 „kõigi muude äriühingute” suhtes kehtestatud lõplikku dumpinguvastast tollimaksu selliste Hiina Rahvavabariigist pärinevate hõreda koega klaaskiust kangaste (välja arvatud klaaskiust plaadid) impordile, mille koeruudu pikkus ja laius on üle 1,8 mm ja mis kaaluvad rohkem kui 35 g/m2, laiendatakse selliste hõreda koega klaaskiust kangaste (välja arvatud klaaskiust plaadid) impordi suhtes, mille koeruudu pikkus ja laius on üle 1,8 mm, mis kaaluvad rohkem kui 35 g/m2 ja kuuluvad praegu CN-koodide ex 7019 51 00 ja ex 7019 59 00 (TARICi koodid 7019510014, 7019510015, 7019590014 ja 7019590015) alla ning mis on saadetud Indiast ja Indoneesiast, olenemata sellest, kas need on deklareeritud Indiast ja Indoneesiast pärinevatena või mitte, välja arvatud need kangad, mis on toodetud Montex Glass Fibre Industries Pvt.Ltd. (TARICi lisakood B942) ja Pyrotek India Pvt. Ltd. (TARICi lisakood C051) poolt.
      2.   Montex Glass Fibre Industries Pvt. Ltd.-le ja Pyrotek India Pvt. Ltd.-le antud vabastust kohaldatakse tingimusel, et liikmesriikide tolliasutustele esitatakse käesoleva määruse lisas sätestatud nõuetele vastav kehtiv faktuurarve. Vastava arve puudumisel kohaldatakse lõikega 1 kehtestatud dumpinguvastast tollimaksu.”
   
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. september 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 343, 22.12.2009, lk 51.
   
      (2)  Nõukogu rakendusmäärus (EL) nr 791/2011, 3. august 2011, millega kehtestatakse lõplik dumpinguvastane tollimaks teatavate Hiina Rahvavabariigist pärit hõreda koega klaaskiust kangaste impordi suhtes ja nõutakse lõplikult sisse sellise impordi suhtes kehtestatud ajutine tollimaks (ELT L 204, 9.8.2011, lk 1).
   
      (3)  Nõukogu rakendusmäärus (EL) nr 1371/2013, 16. detsember 2013, millega laiendatakse Hiina Rahvavabariigist pärit teatavate hõreda koega klaaskiust kangaste impordi suhtes rakendusmäärusega (EL) nr 791/2011 kehtestatud lõplikku dumpinguvastast tollimaksu teatavate Indiast ja Indoneesiast saadetud hõreda koega klaaskiust kangaste impordile, olenemata sellest, kas need deklareeritakse Indiast ja Indoneesiast pärinevatena või mitte (ELT L 346, 20.12.2013, lk 20).
   
      (4)  Teade selliste dumpinguvastaste meetmete osalise vahepealse läbivaatamise algatamise kohta, mida kohaldatakse teatavate Hiina Rahvavabariigist pärit hõreda koega klaaskiust kangaste impordi suhtes ja mida on laiendatud Indiast lähetatud impordile, olenemata sellest, kas need deklareeritakse Indiast pärinevatena või mitte (ELT C 330, 23.9.2014, lk 8).